Антонов Ан-225

**Ан-225 ''Мрија*** ([[Украински јазик|украински]]: *Ан-225 Мрія*, [[НАТО]] назив: *'Козак**) е стратешко транспортно [[летало]] кое било конструирано од [[Антонов]], и претставува најголем досега конструиран авион, според најприфатливата и најприфатената мерка , максимална вкупна тежина при полетување. Дизајнот, наменет за транспорт на вселенскиот орбитер [[Буран (вселенско летало)|Буран]], претставува зголемена верзија на [[Антонов Ан-124|Ан-124 ''Руслан'']]. ''Мрија'' (''Мрія'') значи „сон“ (мечта, инспирација) на [[Украински јазик|украински]].

Со максимална вкупна тежина од 640 [[тон]]и, Ан-225 е најтешкото и најголемото летало во светот. [[Хјуз H-4 Херкулес]], попознат како „[[Смрека|Смречна]] гуска“ (''Spruce Goose''), имал поголем [[распон на крила]]та и поголема просечна височина, но е значително покус, а и полесен поради тоа што бил конструиран од полесни материјали. Покрај тоа, Херкулес летал само еднаш, и не многу високо, со што Ан-225 е најголемото летало во светот кое полетало повеќепати. Ан-225 е исто така поголем отколку патничкиот авион [[Ербас А380]], и значително поголем отколку [[Антонов Ан-124]], 747-400ЕРФ, [[Ц-5 Галакси]], најблиските еквивалентни тешки товарни авиони.

Во ноември 2004, [[Fédération Aéronautique Internationale|FAI]] го сместила Ан-225 во [[Гинисова Книга на Рекорди|Гинисовата Книга на Рекорди]] поради своите 240 рекорди.

== Развој ==
[[Податотека:Buran On Antonov225.jpg|thumb|left|200px|[[Буран (вселенско летало)|Буран]] на грбот на Ан-225]]
[[Податотека:Buran on An-225 (Le Bourget 1989) 1.JPEG|thumb|right|Ан-225 и Буран на Ле Бурже во 1989]]
Ан-225 бил дизајниран за [[Вселенска програма на СССР|Советската вселенска програма]] како замена за [[Мјасишчев ВМ-Т]]. Способен да ги подигне деловите на [[ракетата]] [[Енергиа]] и шатлот [[Буран (вселенско летало)|''Буран'']], неговата мисија и цели биле скоро идентични на оние на [[Ербас]] [[Ербас Белуга|Белуга]] и [[САД|американскиот]] [[авион носач на шатл]].

Ан-225 е продолжение на неговиот претходник [[Антонов Ан-124|Ан-124]]. За да се справи со потребите на неговата нова улога, биле додадени додатоци во вид на буре на трупот погоре и подолу од крилата, кои исто така биле продолжени во внатрешноста на трупот.  Уште два [[Лотарев Д-18]] [[мотор]]и биле додадени на новите основи на крилата, со што авионот имал шест, и бил дизајниран систем на [[опрема за слетување]] со зголемен капацитет со 32 тркала. Задната товарна врата и рампа на Ан-124 биле отстранети за да се заштеди на тежина, и [[опашка (авион)|опашката]] била променета од единечен [[вертикален стабилизатор]] во [[двојна опашка]] со прекумерен [[стабилизатор (авион)|хоризонтален стабилизатор]]. Двојната опашка станала потребна со оглед на тоа што било потребно да се пренесуваат многу големи и тешки надворешни товари, кои би ја нарушиле [[аеродинамика]]та на нормална опашка. За разлика од Ан-124, Ан-225 не бил наменет за тактичко пренесување на товар.

Ан-225 летал за првпат на [[21 декември]] [[1988]]. Биле нарачани две летала, но само еден Ан-225 ([[Регистрација на летало|број на опашка]] UR-82060) е моментално во употреба. Авионот е комерцијално достапен за употреба при пренесување на ултра-тежок и прекумерен товар, до 250.000&nbsp;кг внатрешно или 200.000&nbsp;кг на горниот дел од трупот. Товарот на горниот дел од трупот може да достигне должина до 70 m. Втор Ан-225 бил делумно конструиран за време на доцните 1980-ти за употреба од страна на [[Советска вселенска програма|Советската вселенска програма]]. По распадот на Советскиот Сојуз во 1990 и откажувањето на вселенската програма Буран, единствениот Ан-225 бил затворен во хангар. Шесте мотори од марката „Лотарев“ биле отстранети за употреба на авиони Ан-124, и рамката на вториот Ан-225 (блиску до комплетирање, без мотори) била исто така расклопена.

== Извори ==
[[Податотека:Giant planes comparison-ru.svg|thumb|right|Споредба на големината помеѓу четири од најголемите летала]]
<references/>

== Надворешни врски ==
* [http://www.antonov.com/aircraft/transport-aircraft/an-225-mriya Официјално мрежно место]
* [http://www.buran-energia.com/mriya-antonov/mriya-desc.php Ан-225 - buran-energia.com]
* [http://www.buran.ru/images/jpg/an225.jpg Ан-225]
* [http://www.boris-lux.de/04_types/61_sp/sp_ru/91_mri/mriy.php Товар]
* [http://ww2.cs.fsu.edu/~therchen/images/Antonov_225_Mriya.kmz Antonov_225_Mriya.kmz] .kmz податотека за [[Google Earth]], која го означува Ан-225 на аеродромот [[Аеродром Гостомељ|Гостомељ]]
* [http://riosur.net/vuele.html?type=k&lat=50.5891207276478&lng=30.20578021102972&zoom=18 Летајте над Ан-225 Мрија на аеродромот Гостомељ користејќи слики и API на GoogleMaps] 
* [http://maps.google.com/maps?f=q&hl=en&q=50+35%2720.57%22N+30+12%2722.00%22E&layer=&ie=UTF8&om=1&z=18&ll=50.589057,30.206389&spn=0.001696,0.005879&t=k&iwloc=addr Сателитска слика на 50°35'20.57"N 30°12'22.00"E] на [[Google Maps]], на [[Аеродром Гостомељ|Аеродромот Гостомељ „Антонов“]] северозападно од [[Киев]], [[Украина]].

== Поврзана содржина ==


=== Секвенца на ознаки ===
* [[Антонов Ан-180|Ан-180]] - [[Антонов Ан-204|Ан-204]] - [[Антонов Ан-218|Ан-218]] - **Ан-225''' - Ан-400

### Поврзано
* Антонов Ан-124

### Слични летала
* Ц-5 Галакси
* Конвер ИКСЦ-99
* Ербас А380F
* Ербас Белуга
* Голем товарен превозник „Боинг 747“
* Мјасишчев ВМ-Т
* Шатлоносач „Боинг 747“

### Поврзани списоци
* Список на транспортни летала
* Список на цивилни летала на Советскиот Сојуз и ЗНД
* Список на воени летала на Советскиот Сојуз и ЗНД
* Список на големи летала

## Поврзано

Категорија:Антонов
Категорија:Млазни авиони
Категорија:Советски летала 1980-1989
Категорија:Избрани статии на bg.вики